**Илемпи патĕнче хăнара**

***(шкул çулне çитмен 6-7 çулхи ачасем валли)***

**Тĕллевĕ:** Ачасене чăваш халăх тĕррипе паллаштарасси

**Задачисем:** Тĕрĕ çут çантлăкпа, этемĕн пурнăçĕпе çыхăннине кăтартасси. Ачасене чăваш халăхĕн йăли-йĕркипе, историйĕпе паллаштарасси, чăваш тĕррин элеменчĕсемпе паллаштарасси; ыйту çине тулли хурав пама вĕрентесси, словаре аталантарасси; чăваш халăхĕн йăли- йĕркисене, ташши-юррисене, тĕррисене юратма, хисеплеме вĕрентесси. Пуплевре тум-тир ячĕсене чăвашла çирĕплетсе хăварасси.

**Кирлĕ хатĕрсем:** йывăç арча, кăранташсем кашни ача валли, чăваш халăхĕн тĕрĕллĕ кĕпи, ноутбук.

**Малтан туса ирттернĕ ĕçсем:** Пĕчĕк музейра чăваш халăх тĕрĕллĕ тум-тирне сăнасси, кĕнекесем вуласси (Легенда о девочке Масмак, о Улыпе, о трех Солнцах), чăваш тĕррисене усă курса ӳкерчĕксем ӳкересси. И.Я.Яковлевăн хайлавĕсемпе калавĕсене вуласси, мулине çиппине усă курса пиçиххи çыхасси.

**Словарь ĕçĕ:** тухъя, пиçиххи, алсиш, сурпан сăмахсене пуплевре çирĕплетесси

**Тĕрлĕ мелсемпе усă курни:** ваттисен сăмахĕсем, вăйăсем, халапсем.

**Ěç юхăмĕ:**

***-*** *Воспитатель:* Ырă кун, ачасем!. Эпĕ сире пĕр кĕске юмах каласа паратăп. Пĕр пĕчĕк вăрă çĕре ӳкнĕ те хĕвел ăшшипе, çумăр шывĕпе хунав янă. Çав вăрăран асамлă чечек шăтса тухнă. Çак чечек хĕвел ăшшипе киленсе ӳснĕ. Акă вăл чечекĕ. Хĕвелпе, ăшăпа, ырлăхпа ӳснĕскер.

**-** Ачасем, эпĕ сире çак чечеке паратăп, эсир пĕр-пĕрне малалла паса ярăр. Сирте те вара ырлăх çуралтăр. (Çав вăхăтра «Илемлĕ» юрă янăрать.

**-** воспитатель: Ачасем, илтетĕр-и эсир çак илемлĕ юрра? Ăçта илтĕнет вăл? (арча патне пыраççĕ). Ачасем, çак арча кĕвĕллĕ арча е çук?

***-*** *Ачасем:* Çук.

**-** воспитатель: Апла пулсан мĕнле арча ку?

***-****Ачасем:* ку тахçанхи арча

***-*** *воспитатель:* Çапла, ку ĕлĕкхи арча. Вăл пирĕн асаттепе асаннесен пулнă. Унта вĕсем хăйсен тум-тирĕсене упранă. Ку арчара мĕн выртать –ши? (уçаççĕ). Ку арчара çыру выртать. (вулаççĕ)

*- Воспитатель****:*** Çырура ачасем, пире вăхăт машинипе çул-çӳреве чĕнеççĕ. Килĕшетĕр-и эсир?

*-Ачасем:* Килĕшетпĕр.

*-Восптатель:* Апла пулсан айтăр, канлĕрех ларăр! Эпир асаттепе асаннесем пурăннă пурнăçа каятпăр. Вĕсем мĕнле пурăннине курăпăр.

(юрă-кĕвĕ янăрать, 1-мĕш ӳкерчĕк чăваш пӳрчĕ)

*-Воспитатель:* Ăçта çитрĕмĕр эпир, ачасем?

-*Ачасем:* кивĕ пĕчĕк пӳрт.

-*Воспитатель:* Çапла, пирĕн умра кивĕ пĕчĕк пӳрт. Ěлĕк чăвашсем çĕр ĕçĕпе хирте ĕçлнĕ. Акнă, сухаланă, (2-мĕш ӳкерчĕк). Килте выльăх-чĕрлĕх усранă. Ěне, сурăх, качака тытнă. (3-мĕш ӳкерчĕк). Хурт-хăмăр та тытнă. Унччен çуртсене кăмака

ăшăтнă. Çуртсене çăка йывăççинчен е чăрăш йывăççинчен тунă. Çурт хăпартнă чухне тĕрлĕ йăла-йĕркесене пăхăннă. Малтан мунча пулнă вырăнта çурт лартман. Вăл таса мар вырăн шутланнă. Пӳртĕн кашни кĕтессинче çăм хунă. Пӳртĕн малти енне укçа-тенкĕ пăрахнă. Çак йăласене пăхăнни хуçана телейлĕ пурăнма пуçланине пĕлтернĕ. Усалсенчен сыхланă. Ěлĕкхи çуртсенче пĕр чӳече кăна пулнă. Вăт çапла пурăннă та пирĕн асаттепе асаннесем.

- Ачасем, айтăр-ха халĕ вăйă выляса илетпĕр. Пӳрне вăййи.

Улăхра çурт ларать

Çуртне кĕие хапхи хупă

Эпир хапхине уçатпăр та

Сире хăнана чĕнетпĕр.

(юрă-кĕвĕ янăрать, Илемпи килет)

-*Илемпи:* Ырă кун, ачасем! Мана Илемпи тесе чĕнеççĕ.

-*Ачасе*м: Ырă кун, Илемпи.

-*Воспитатель:* Мĕнле интереслĕ сирĕн ят. Мĕне пĕлтерет-ши вăл?

-*Илемпи:* Манăн ят ĕлĕкренех пулнă.

-*Воспитатель*: Мĕнле хитре янăрать тата сирĕн ят. Илемпи….Ачасем, каласа пăхăр-ха тепĕр хут.

(ачасем пурте пĕрле тепĕр хут калаççĕ)

-*Илемпи:* Ачасем, ĕçтан килнĕ эсир?, Тĕлĕнмелле тăхăннă!

(ачасем хăйсем ăçтан килнине каласа параççĕ)

-*Воспитатель:* Илемпи, эсир кун пек тум-тире ăçта туяннă? Питĕ капăр вăл сирĕн. Тĕрĕллĕ.

- *Илемпи:* Туянман, хамах çĕлесе тăхăннă, хамах тĕрленĕ.

- воспитатель: Илепми, сире кам çĕлеме, тĕрлеме вĕрентнĕ?

-*Илемпи:* Эпĕ пĕчĕк ача пулнă чухне, халь сирĕн пек, мана манăн асанне вĕрентнĕ. Пуçа тăхăнмаллине – тухъя теççĕ. Хам çинче – кĕпе.

- Ачасем, пăхăр-ха, мĕнле нумай пиçиххи манăн. Ак çакă ал шăли.

*-Воспитаель*: Питĕ хитре санăн тум-тир. Тенкисем питĕ нумай. Мĕн тума кирлĕ çавăн чухлĕ тенкисем?

-*Илемпи*: Çак тенкисем нумай пулни, хĕр пуян пулнине пĕлтерет. Утнă чухне мĕнле хитре сасă кăлараççĕ вĕсем! (Илемпи утса кăтартать)

-*Илемпи:* Ачасем, çак тĕрĕсене хитришĕн кăна мар тĕрленĕ. Çанă çинчи тĕрĕ алăсене сыхлаççĕ. Мăй çинчи – чĕрепе ӳпкене сыхлать. Кĕпе вĕççнчи тĕрĕ усала аялтан кĕме памаççĕ. Çапла шутланă пирĕн асаннесем.

-*Воспитатель*: Питĕ хитре эрешсем усă курса тĕрленĕ. Ачасем, сире килĕшет-и?

-*Илемпи:* Çапла. Кашни эрешĕн хăйĕн вăрттăнлăхĕ пур. Хăйĕн « чĕлхи» пур.

-*Вопитатель:* Ачасем, тĕррĕн кашни элементне пăхса тухар-ха. Мĕне пĕлтереççĕ вĕсем? Пĕлер.

-Чăваш тĕррипе хĕр арăмсен тата ар çынсен кĕписене те илемлетнĕ. Чăваш çыннисем тĕрĕ тĕрлĕ чир-чĕрсенчен сыхлать, сыватать тесе шутланă. Çавăнпа пӳрсенче тĕрĕсĕр япала пулман та. Тĕрĕ тĕрлесси çăмăл ĕç пулман. Тĕрĕ çипписене те хăйсемех сăрланă. Ытларах сарă, хĕрлĕ, кăвак, симĕс тĕссем усă курнă. Кашни тĕсĕн хăйĕн пĕлтерĕшĕ пур.

Хĕрлĕ тĕс – юрату

Симĕс тĕс – курăк

Сарă тĕс- хĕвел

Хура тĕс – çĕр, тăпра.

 хĕвел, çăлтăр



пурнăç

 килĕшӳ

йывăç, çут-çанталăкпа калаçни

 ăс

 ĕçе юратни

 пĕр-пĕрне ăнланни, хисеплени

 юрату.

-*Илемпи:* Чăваш халăхĕн тата вăййисем пур. Ачасем, выляса пăхар-ха. Малтан сире пĕр халап каласа кăтартатăп.

Вупăрпа хĕвел çапăçнă тет. Çавăнпа хĕвел пĕлĕт çине сахалрах та сахалрах тухма пуçланă. Чăваш пăхаттирĕсем хĕвеле пулăшма шут тытнă. Çичĕ кун та çичĕ çĕр çапăçнă тет вупăрпа. Хĕвеле çăлнă. Пăхаттирсем хĕвеле майĕпен сурпан çине çĕклесе хунă тет. Пысăк йывăç çине хăпарса пĕлĕт çине хăпартнă. Хĕвел амăшĕн сĕтне çисе вăй илнĕ тет те çуттăн çутатса янă.

Ачасем, эпир сирĕнпе « Хĕвел» ятлă вăйă вылятпăр. Ку вăййа выляма ертсе пыракана суйламалла, ыттисем алăсенчнен тытăнса çавракана тăмалла. Çаврака варринче хĕвел тăрать.

- Хĕрт хĕвел хытăрах

Çу пулать шăрăхрах

Хĕл пулĕ ăшă

Çурхи кун – илемлĕ. (ачасем хĕвел патне çывхараççĕ. Пĕçерет – хĕвел ачасене хăвалать)

-*Илемпи:* Маттур, ачасем. Манăн пĕк пир татăкĕсем пур. Вĕсем çинче сирĕн чăваш тĕррин эрешĕсене тумалла. Питрĕн асаттепе асаннесем çывăх çынсене çакăн пек пĕчĕк парнесем панă. Эпри, ачасем, сирĕнпе тĕрĕ элеменчĕсене çак çипсенчен хатĕрлетпĕр те, пир татăкĕ çине çыпăçтарса хуратпăр. Малтан тĕрĕ элеменчĕсене пир татăкĕ çине кăранташпа ӳкеретпĕр. (Ачасем хăйсем тĕллĕн ĕçлеççĕ, илемлĕ юрă янăрать)

-*Воспитатель:* Питĕ маттур, эсир ачасем. Илемлĕ парнесем пулчĕç сирĕн.

Пирĕн çул-çӳрев вĕçленсе пырать. Пирĕн каялла ача сатне таврăнмалла. Илемпине тав сăмахĕ каласа сыв пулашмалла.















